Line Myrestøl Johansson

Line Myrestøl Johansson (født 9. februar 1998) er en norsk friidrettsutøver som konkurrerer i mangekamp. Hun representerer Sørild FIK, og vant sjukamp i seniorklassen under NM i mangekamp 2019.

Idrettskarrière

2013 - 2014 
Under NM i mangekamp 2013 kom hun på tredjeplass i J15-klassen. Hun fikk gull på 1000 meter stafett i U20-klassen under Junior-NM i friidrett 2014, og fikk sølv på 4 x 100 meter stafett i juniorklassen under NM i stafetter 2014.

2015 
Uoffisielt NM i mangekamp innendørs 2015 ble arrangert i Sandnes, og Myrestøl Johansson kom der på andreplass i J17-klassen. Hun kom også på andreplass i J17-klassen under NM i mangekamp 2015, der hun fikk 4601 poeng. Hun deltok i U18-klassen under Nordisk juniormesterskap i mangekamp 2015, og kom der på tiendeplass med ny personlig rekord på 4694 poeng.

2016 
Hun deltok i Junior-NM i friidrett 2016, men nådde ikke finalen i noen av de øvelsene hun deltok i. Hun deltok også i NM i friidrett 2016, men ble slått ut i forsøksheatene på 200 meter og 400 meter hekk. I september deltok hun i Varbergs Mångkamp i Sverige, og vant der sjukamp i seniorklassen.

2017 
Under Ungdomsmesterskapet innendørs 2017 fikk hun gull på 4 x 200 meter stafett i klassen jenter 18-22 år, og hun kom på femteplass i høydehopp og sjuendeplass på 60 meter hekk i klassen jenter 18/19 år.

I mai deltok hun i NM i mangekamp 2017, og hun fikk der bronse i juniorklassen. Hun deltok utenfor konkurranse i Nordisk juniormesterskap i mangekamp 2017, og satte der ny personlig rekord i sjukamp med 4724 poeng. Hun vant sjukamp i U20-klassen under Brandenburgische Mehrkampfmeisterschaften i Berlin, og under Junior-NM i friidrett 2017 i august kom hun på andreplass i høydehopp i U20-klassen. Hun deltok også i Nordisk juniormesterskap i friidrett 2017, der hun kom på femteplass i høydehopp.

2018 
Under NM i friidrett innendørs 2018 kom hun på 14.-plass i høydehopp, og under NM i mangekamp innendørs 2018 kom hun på fjerdeplass i seniorklassen.

2019 
I mai 2019 vant hun sjukamp i seniorklassen under NM i mangekamp 2019, hennes første NM-tittel som senior. Hun deltok i U23-klassen under Nordisk juniormesterskap i mangekamp 2019, og vant denne klassen med 4367 poeng.

Referanser

Eksterne lenker 
 
  Min friidrettsstatistikk - Line Myrestøl Johansson

Norske sprintere
Norske hekkeløpere
Norske høydehoppere
Norske mangekjempere
Norgesmestere i friidrett
Fødsler i 1998
Juniornorgesmestere i friidrett